OzLabs/hebrew-wiki-articles huggingface dataset:
פופולריות

פופולריות – ציור משנת 1922
פופולריות היא תכונה המגדירה את מידת האהדה, ההערצה, הפרסום או הקבלה, שציבור נרחב רוכש לאדם, מוסד, רעיון, מושג, סוגה אמנותית, מוצר וכדומה, ואת מידת השפעתם של אלו בקרב הציבור.

תרבות פופולרית היא התרבות השולטת בחברה מסוימת. תוכן התרבות הפופולרית נקבע על ידי אינטראקציות, צרכים ורצונות יום-יומיים – ה'רגעים' התרבותיים שמרכיבים את חיי היומיום. היא עשויה לכלול פעילויות כמו סריגה, בישול, סיפור סיפורים, משחקי קלפים או משחקי כדור. בחברות מודרניות ופוסט-מודרניות תרבות פופולרית מושפעת משמעותית מתעשיות שמפיצות חומר תרבותי, למשל תעשיות הקולנוע, הטלוויזיה והפרסום, וכן תעשיית החדשות.
מוזיקה פופולרית היא מוזיקה המשתייכת לאחד ממגוון סגנונות מוזיקליים הנגישים לקהל הרחב ולרוב מופצים בצורה מסחרית.
בהקשר זה, להיט מתייחס לשיר או נעימה, הזוכה להצלחה רבה בקרב ציבור מסוים.
רב-מכר הוא ספר פופולרי שנמכר בעותקים רבים. בדומה ל"שובר קופות" בקולנוע ו"אלבום זהב" במוזיקה.

מדע פופולרי הוא דיווח על רעיונות מדעיים ותגליות מדעיות באופן המובן לקהל הרחב ולהדיוטים. המדע הפופולרי מופץ לציבור בטורים ומדורים בעיתונים הפונים לקהל הרחב, במגזינים פופולריים המיוחדים לענייני מדע (להבדיל מכתבי עת מדעיים), בספרי עיון, בפינות בתוכניות טלוויזיה ורדיו, בתוכניות מדע פופולרי וכמעט בכל מדיום הפונה אל ההמונים.

Google Trends הוא שירות אינטרנטי הניתן על ידי חברת גוגל, אשר מאפשר מחקר של פופולריות של מונחים שונים בקרב משתמשי האינטרנט ברחבי העולם בתקופות שונות.

==ראו גם==
* מיינסטרים
* מדיה חברתית
* כריזמה
* התנהגות עדרית 

==קישורים חיצוניים==

קטגוריה:סוציולוגיה
קטגוריה:תרבות פופולרית
אלן אומיץ'

אלן אומיץ (בסלובנית ובבוסנית: Alen Omić; נולד ב-6 במאי 1992) הוא כדורסלן סלובני-בוסני המשחק בעמדת הסנטר בצדביטה אולימפיה ובנבחרת סלובניה.

==קריירה==
אומיץ' החל את הקריירה בזלטורוג לאשקו ב-2009, שם שיחק שלוש שנים. ב-2012 נבחר לאולסטאר הליגה הסלובנית. באוגוסט 2012 חתם באולימפיה ליובליאנה. אומיץ' שיחק בליובליאנה שלוש שנים וזכה איתה פעם אחת בגביע הסלובני (2014) ופעמיים בסופר קאפ הסלובני (2013, 2014). במהלך התקופה בליובליאנה שיחק בליגת הקיץ של ה-NBA ב-2014 במדי ברוקלין נטס ונכשל להיבחר בדראפט.

באוגוסט 2015 חתם בגראן קנריה. אומיץ' הצטיין בקבוצה ואף נבחר להיות בחמישייה הראשונה של היורוקאפ. ב-2015 שיחק בליגת הקיץ של ה-NBA במדי דנוור נאגטס.
ביוני 2016 חתם אומיץ' לשנתיים באנאדולו אפס הטורקית, אך בינואר 2017 חזר לספרד והושאל לאוניקאחה מאלגה, איתה זכה באליפות היורוקאפ.

ביולי 2017 חתם לשנה בהפועל ירושלים. ב-20 בינואר 2018 אומיץ' עזב את הפועל ירושלים וחתם בכוכב האדום בלגרד. בקיץ 2018 הצטרף לבודוצ'נוסט פודגוריצה. באמצע העונה עבר אומיץ' לאולימפיה מילאנו.

===קריירה בינלאומית===
אומיץ' משחק במדי נבחרת סלובניה. הוא השתתף עם נבחרתו במונדובאסקט 2014, שם הגיע עם נבחרתו עד לרבע הגמר. אומיץ' השתתף גם ביורובאסקט 2015, שם הגיע עם נבחרתו לשמינית הגמר.

==קישורים חיצוניים==

==הערות שוליים==

קטגוריה:כדורסלנים סלובנים
קטגוריה:כדורסלנים בוסנים
קטגוריה:כדורסלני נבחרת סלובניה
קטגוריה:כדורסלני זלטורוג לאשקו
קטגוריה:כדורסלני אולימפיה ליובליאנה
קטגוריה:כדורסלני גראן קנריה
קטגוריה:כדורסלני אנאדולו אפס
קטגוריה:כדורסלני אוניקאחה מאלגה
קטגוריה:כדורסלני הפועל ירושלים
קטגוריה:כדורסלני הכוכב האדום בלגרד
קטגוריה:כדורסלני בודוצ'נוסט פודגוריצה
קטגוריה:כדורסלני אולימפיה מילאנו
קטגוריה:כדורסלני חובנטוד בדאלונה
קטגוריה:כדורסלני בורק באסקט
קטגוריה:כדורסלני צדביטה אולימפיה
קטגוריה:בוסנים שנולדו ב-1992
קטגוריה:סלובנים שנולדו ב-1992
רצח עופרה וטל מוזס

פסל של שוש חפץ באלפי מנשה לזכרם של עופרה וטל מוזס
לוח הקדשה ליד הפסל לזכר עופרה וטל מוזס באלפי מנשה
רצח עופרה וטל מוזס הוא פיגוע טרור שבוצע ב-11 באפריל 1987 על ידי מחבל שהשליך בקבוק תבערה לעבר מכונית בה נסעה משפחת מוזס מאלפי מנשה, סמוך לכפר חבלה. בפיגוע נרצחו אם המשפחה עופרה מוזס, והילד טל מוזס שמת מפצעיו לאחר שלושה חודשים.

==הפיגוע==
במוצאי שבת נסעה משפחת מוזס, האב אייבי, האם עופרה, הילדים ניר, עדי וטל וחבר של הבן ניר, מכיוון אלפי מנשה לתל אביב, על מנת לקנות מתנות לרגל חג הפסח שחל כעבור יומיים. בעת שחלפו ליד הכפר חבלה, זרק המחבל מוחמד דאוד בקבוק תבערה לרכבם. הבקבוק התלקח והרכב הפך למלכודת אש.
עופרה מוזס שהייתה בחודש השישי להריונה, ישבה במושב הקדמי של הרכב. בקבוק התבערה נזרק לעבר השמשה הקדמית, בצד בו ישבה. אייבי מוזס ניסה להוציא אותה מן הרכב, אך לא הצליח לפתוח את דלת הרכב בצד בו ישבה בגלל עוצמת הפגיעה. בנם טל בן ה-5 נפצע אנושות, היה מאושפז בבית החולים, ונפטר מפצעיו לאחר שלושה חודשים. מוזס הצליח להוציא מהרכב את ילדיו עדי וניר שנפצעו קשה, וגם הוא נפגע קשה בפיגוע.

==לאחר הפיגוע==
המחבל נעצר בדצמבר 1987, מחקירת כוחות הביטחון עלה, כי המחבל, תושב קלקיליה בן 25, היה נרקומן שהחליט לבצע פיגועי טרור נגד יהודים, כדי להתקבל לארגון טרור. בתמורה, קיווה לקבל כספים לקניית סמים. הפיגוע הראשון שביצע היה השלכת בקבוק תבערה על משפחת מוזס. לאחר הצלחתו, החליט להמשיך לפעול באופן עצמאי והשליך מספר בקבוקי תבערה נוספים, שלא גרמו נזק. ב-8 באוגוסט 1987 ביצע פיגוע נוסף, סמוך לצומת חבלה, בשיטה דומה. בקבוק תבערה שהשליך לעבר מכוניתם של בני הזוג מאלפי־מנשה, התלקח והם נפצעו בינוני. המחבל נעצר לאחר חקירה מאומצת של השב״כ. במהלך חקירתו נשבר, הודה במעשים המיוחסים לו ושחזר את הפיגועים.

במרץ 1989 דאוד נידון לשני מאסרי עולם. בטרם ניתנה ההחלטה הסופית, ביקשו שניים מהשופטים לגזור עליו עונש מוות.
דאוד היה מועמד לשחרור במסגרת הפעימה הרביעית של שחרור המחבלים הפלסטינים במסגרת המשא ומתן בין ישראל לפלסטינים, אך בשל ביטול הפעימה הרביעית, הוא לא שוחרר מן הכלא.

כשנתיים לאחר הפיגוע הצטרף אייבי מוזס לארגון נפגעי פעולות איבה והיה לפעיל בארגון. משנת 2017 הוא משמש כיו"ר הארגון. בשנת 2021 נבחר להדליק משואה בטקס הדלקת המשואות בהר הרצל ביום העצמאות ה-73 למדינת ישראל.

==הנצחה==
במאי 1989 הוצב פסל ברונזה של הפסלת שוש חפץ לזכרם של עופרה וטל. הפסל נמצא ברחוב גלבוע בנקודה הצופה על הכביש העולה לאלפי מנשה בו היה הפיגוע שבו נספו עופרה מוזס ובנה טל.

==קישורים חיצוניים==

* 
* ([https://www.nli.org.il/he/newspapers/hadashot/1987/04/12/01/article/2.1?&dliv=none&e=-------he-20--1--img-txIN%7ctxTI--------------1 המשך])

* (מופיע גם בספרו "הזמן הצהוב", פרק 17, עמ' 159–168).
* 

==הערות שוליים==

קטגוריה:1987 בישראל
קטגוריה:פעולות טרור ב-1987
קטגוריה:אלפי מנשה
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
יוהאן השני, נסיך ליכטנשטיין

יוהאן השני, נסיך ליכטנשטיין (גרמנית: Johann II. von Liechtenstein, 5 באוקטובר 1840 - 11 בפברואר 1929), היה נסיך ליכטנשטיין בשנים 1858–1929.

==ביוגרפיה==
יוהאן נולד ב-5 באוקטובר 1840 באייזגרוב, מוראביה, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל.

בשנת 1858 זמן קצר לאחר שיוהאן נהיה בן 18 מת אביו אלויס השני, נסיך ליכטנשטיין, ויוהאן עלה לשלטון במקומו. בשנת 1862 נתן יוהאן חוקה לנסיכות ליכטנשטיין, ובשנת 1866 לאחר פירוק הקונפדרציה הגרמנית בעקבות מלחמת אוסטריה–פרוסיה, ביטל יוהאן את צבא הנסיכות, מכיוון שטען שזו הוצאה מיותרת.

יוהאן קירר במקצת את יחסי הנסיכות עם האימפריה האוסטרו-הונגרית, ומאידך הידק את היחסים עם שווייץ. לאחר מלחמת העולם הראשונה הוביל יוהאן לאיחוד מכסים עם שווייץ ובשנת 1924 התקבל הפרנק שווייצרי כמטבע החוקי בנסיכות.

בשנת 1921 העניק יוהאן חוקה חדשה לנסיכות, אשר למרות שעברה מספר שינויים בשנת 2003 היא עדיין החוקה הקיימת במדינה.

יוהאן נחשב לפטרון בולט של האמנויות והמדעים במהלך שלטונו הארוך, אולם הוא לא היה חברותי למדי ולא נהג להשתתף באירועים חברתיים. יוהאן מעולם לא התחתן ולא היו לו ילדים, כמו כמה מבני משפחתו.

בין השנים 1905–1920 שופץ והורחב ארמון ואדוץ, על אף שיוהאן לא גר בטירה ובכלל בליכטנשטיין, אם כי יורשיו עברו לגור שם בשנת 1938.

ב-11 בפברואר 1929 מת יוהאן בוואלטיצה, צ'כוסלובקיה, ואחיו פרנץ הראשון, נסיך ליכטנשטיין עלה לשלטון במקומו.

==אילן יוחסין==

==קישורים חיצוניים==

קטגוריה:אבירי מסדר גיזת הזהב
קטגוריה:נסיכי ליכטנשטיין
קטגוריה:בית ליכטנשטיין
קטגוריה:ילידי 1840

קטגוריה:נפטרים ב-1929
לואיס הררה

לואיס פרננדו הררה ארנגו (בספרדית: Luis Fernando Herrera Arango) המכונה גם "צ'ונטו" (Chonto), הוא כדורגלן עבר קולומביאני ששיחק בעמדת המגן. הררה ערך 61 הופעות במדי נבחרת קולומביה וכבש שער אחד. כמו כן, שיחק במונדיאל 1990 ובמונדיאל 1994 עם נבחרתו וכן זכה בקופה ליברטדורס עם אתלטיקו נסיונל ב-1989 ובגביע אינטראמריקנה ב-1990. הררה פרש ממשחק פעיל ב-1997 וכיום משמש כעוזר מאמן באינדפנדיינטה מדיין.

==קריירה==
הררה החל את הקריירה המקצוענית שלו ב-1980 כאשר שיחק בשורות אינדפנדיינטה מדיין במשך שלוש עונות, שלאחריהן עבר לאתלטיקו בוקרמנגה למשך שנה אחת. ב-1986 עבר לאחת הקבוצות הגדולות במדינה, אמריקה קאלי, עימה זכה באליפות. אבל השינוי המשמעותי בקריירה שלו קרה ב-1987 כאשר עבר לאתלטיקו נסיונל. הוא זכה עימה בקופה ליברטדורס בשנת 1989 וכן בשתי אליפויות קולומביה, ב-1991 ו-1994. המעבר לנסיונל הקנה לו גם לראשונה את הזימון לנבחרת הבוגרת. הוא שיחק בנסיונל עד לשנת 1996 ושנה מאוחר יותר חצה את הכביש בשביל לסיים את הקריירה בקבוצה עימה התחיל, אינדפנדיינטה מדיין.

===נבחרת קולומביה===
הררה זומן לנבחרת הלאומית שאומנה על ידי פרנסיסקו מטוראנה לראשנה בשנת 1987. הפך עם הזמן להיות המגן הימני הקבוע של הנבחרת ושיחק בטורניר הקופה אמריקה בשנים 1987, 1991, ו-1993. כמו כן העפיל עם הנבחרת למונדיאל 1990 אחרי היעדרות של 28 שנים, שם הצליחה קולומביה להעפיל לשמינית הגמר לפני שהודחה על ידי קמרון.

הררה היה חלק בלתי נפרד מהדור הכישרוני שייצג את קולומביה באותן שנים, כולל במוקדמות מונדיאל 1994, אז העפילה הנבחרת למונדיאל בארצות הברית לאחר הניצחון ההיסטורי על ארגנטינה 0-5 בבואנוס איירס. הוא שיחק כמובן גם במונדיאל עצמו, בו הודחה קולומביה כבר בשלב הבתים.

סך הכל רשם 61 הופעות במדי הנבחרת וכבש שער אחד.

==תארים==
* זכה באליפות קולומביה עם אמריקה קאלי (1986)
* זכה בגביע הליברטדורס עם אתלטיקו נסיונל (1989)
* זכה בגביע אינטראמריקנה עם אתלטיקו נסיונל (1990)
* זכה באליפות קולומביה עם אתלטיקו נסיונל (1991, 1994)

==קישורים חיצוניים==

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני אמריקה קאלי
קטגוריה:כדורגלני אינדפנדיינטה מדיין
קטגוריה:כדורגלני נבחרת קולומביה
קטגוריה:כדורגלני קופה אמריקה 1987
קטגוריה:כדורגלני מונדיאל 1990
קטגוריה:כדורגלני קופה אמריקה 1991
קטגוריה:כדורגלני קופה אמריקה 1993
קטגוריה:כדורגלני מונדיאל 1994
קטגוריה:כדורגלני אתלטיקו בוקרמנגה
קטגוריה:ילידי 1962
פרנץ הראשון, נסיך ליכטנשטיין

פרנץ הראשון, נסיך ליכטנשטיין (גרמנית: Franz I. von Liechtenstein, 28 באוגוסט 1853 – 25 ביולי 1938), היה נסיך ליכטנשטיין בשנים 1929–1938.

==ביוגרפיה==
פרנץ נולד ב-28 באוגוסט 1853 בטירת ליכטנשטיין, על יד וינה, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל. בין השנים 1894–1899, שימש פרנץ כשגריר האימפריה האוסטרו-הונגרית בסנקט פטרבורג, האימפריה הרוסית.

בשנת 1929 מת אחיו יוהאן השני, נסיך ליכטנשטיין ללא ילדים, ופרנץ עלה לשלטון במקומו. פרנץ המשיך במדיניות הכלכלית של אחיו, על אף שגם הוא לא התגורר בתחומי הנסיכות.

בשנת 1914, פגש פרנץ בקרן הסיוע לחיילים את אליזבת פון גוטמן, אולם אחיו יוהאן השני, נסיך ליכטנשטיין, לא אישר את מערכת היחסים הזו. לאחר עלותו לשלטון, התחתן פרנץ ב-22 ביולי 1929 עם אליזבת בווינה, אך לא נולדו להם ילדים.

בני הזוג היו הנסיך והנסיכה הראשונים של ליכטנשטיין שיצרו קשר ישיר עם הציבור על ידי ייצוג פעיל. כנסיכה הרבתה אליזבת להשתתף בטקסים רשמיים, ביקרה במוסדות ואת העניים, והפכה לפופולרית למדי. אליזבת ייסדה את הארגון ליכטנשטיין-יוגנד, ארגון לבני נוער שעדיין קיים. למרות זאת, היא זוהתה על ידי הנאצים המקומיים כחלק ממה שכונה על ידם 'הבעיה היהודית'. אף על פי שבליכטנשטיין לא הייתה מפלגה נאצית רשמית, תנועת אהדה לנאציזם התבשלה במשך שנים במפלגת האיחוד הלאומי בליכטנשטיין.

במרץ 1938, בסמוך לסיפוח אוסטריה לגרמניה הנאצית, ויתר פרנץ בן ה-84 על קבלת ההחלטות לטובת נכד אחותו פרנץ יוזף בן ה-31, וב-25 ביולי אותה שנה מת פרנץ בוואלטיצה, צ'כוסלובקיה, ונכד אחותו פרנץ יוזף השני, נסיך ליכטנשטיין עלה לשלטון במקומו.

==אילן יוחסין==

==קישורים חיצוניים==

קטגוריה:אבירי מסדר גיזת הזהב
קטגוריה:נסיכי ליכטנשטיין
קטגוריה:בית ליכטנשטיין
קטגוריה:דיפלומטים אוסטרו-הונגרים
קטגוריה:ילידי 1853
קטגוריה:נפטרים ב-1938
דוד פלג

דוד פלג (נולד ב-18 ביולי 1957) הוא מדען מחשב ישראלי, פרופסור במכון ויצמן למדע, ולשעבר דיקן הפקולטה למתמטיקה ומדעי המחשב של מכון ויצמן. תחומי המחקר העיקריים שלו הם אלגוריתמים, רשתות מחשבים וחישוב מבוזר. רבים מן המאמרים שלו עוסקים בשילוב של כל השלושה.

פלג הוא בוגר תואר ראשון מהטכניון (1980), תואר שני מאוניברסיטת בר-אילן (1982) ותואר שלישי מטעם מכון ויצמן בהנחיית דוד הראל (1985). הוא פרסם מאמרים רבים וספר, והוא יו"ר של כנסים מובילים במדעי המחשב, ועורך של מספר כתבי עת מדעיים.

== פרסים ==
בשנת 2008, הוענק לו פרס דייקסטרה בחישוב מבוזר יחד עם ברוך אוורבוך על מאמרם משנת 1990 "חלוקות דלילות".

בשנת 2011, זכה בפרס SIROCCO על חדשנות בתחום החישוב המבוזר, המוענק מדי שנה בכנס SIROCCO.

בשנת 2017 הפך לעמית ACM - האגודה למכונות מחשוב.

== פרסומים נבחרים ==
<div class="mw-content-ltr">
*. Dijkstra Prize 2008.
*</div>

== קישורים חיצוניים ==
* 

== הערות שוליים ==

קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור ממכון ויצמן למדע
קטגוריה:זוכי פרס דייקסטרה
קטגוריה:עמיתי ACM
קטגוריה:מדעני מחשב ישראלים
קטגוריה:סגל מכון ויצמן למדע: מתמטיקה ומדעי המחשב
קטגוריה:ישראלים שנולדו ב-1957
אלויס השני, נסיך ליכטנשטיין

אלויס השני, נסיך ליכטנשטיין (גרמנית: Alois II. von Liechtenstein, 26 במאי 1796 - 12 בנובמבר 1858), היה נסיך ליכטנשטיין בשנים 1836–1858.

==ביוגרפיה==
אלויס נולד ב-26 במאי 1796 בווינה, ליוהאן הראשון יוזף, נסיך ליכטנשטיין וליוזפה, רוזנת פירסטנברג-וייטרה, בתם של יואכים אגון, רוזן פירסטנברג-וייטרה וסופיה מריה, רוזנת אטינגן-ואלרשטיין. אלויס קיבל חינוך מעולה, ולאחר מכן ערך את הטיול הגדול באיטליה, שווייץ, אנגליה וסקוטלנד.

בשנת 1836 מת אביו יוהאן הראשון יוזף, נסיך ליכטנשטיין, ואלויס עלה לשלטון במקומו. בשנת 1842 ביקר אלויס בנסיכות ליכטנשטיין, והיה הנסיך הראשון שעשה זאת. בשנת 1847 שיפץ אלויס את טירת ואדוץ, ובאותה שנה עדכן את איחוד המכס עם אוסטריה.

ב-12 בנובמבר 1858 מת אלויס, ובנו יוהאן השני, נסיך ליכטנשטיין עלה לשלטון במקומו.

==משפחתו==
ב-8 באוגוסט 1831 התחתן אלויס עם פרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל, ממנה נולדו לו 11 ילדים:
* מריה, נסיכת ליכטנשטיין (1836–1909), התחתנה עם פרדיננד גראף פון טראוטמנסדורף-ויינסברג
* קרולינה, נסיכת ליכטנשטיין (1836–1885), התחתנה עם אלכסנדר, נסיך שנבורג-הארטנשטיין
* סופיה, נסיכת ליכטנשטיין (1837–1899), התחתנה עם קרל, נסיך לוונשטיין-ורטהיים-רוזנברג
* אלואיזיה, נסיכת ליכטנשטיין (1838–1920), התחתנה עם היינריך גראף פון פינפירכן
* אידה, נסיכת ליכטנשטיין (1839–1921), התחתנה עם אדולף יוזף, נסיך שוורצנברג
* יוהאן השני, נסיך ליכטנשטיין (1840–1929)
* פרנציסקה, נסיכת ליכטנשטיין (1841–1858)
* הנרייטה, נסיכת ליכטנשטיין (1843–1931), התחתנה עם אלפרד, נסיך ליכטנשטיין
* אנה, נסיכת ליכטנשטיין (1846–1924), התחתנה עם גאורג כריסטיאן, נסיך לובקוביץ'
* תרזה, נסיכת ליכטנשטיין (1850–1938), התחתנה עם ארנולף, נסיך בוואריה
* פרנץ הראשון, נסיך ליכטנשטיין (1853–1938)

==אילן יוחסין==

==קישורים חיצוניים==

* 

קטגוריה:נסיכי ליכטנשטיין
קטגוריה:בית ליכטנשטיין
קטגוריה:אבירי מסדר גיזת הזהב
קטגוריה:ילידי 1796
קטגוריה:נפטרים ב-1858
מאציי וילוש

מאציי וילוש (בפולנית: Maciej Wilusz, נולד ב-25 בספטמבר 1988) הוא כדורגלן עבר פולני ששיחק כבלם.

==קריירת מועדונים==
וילוש נולד בעיר ורוצלב והחל את צעדיו הראשונים בכדורגל באקדמיה של המועדון שליונסק. ב-2005 עבר להירנפיין ההולנדית, שם החל בקבוצת הנוער ולאחר 2 עונות החל להתאמן עם הקבוצה הבוגרת, אך לא קיבל דקות משחק. אחרי הירנפיין וליוש ניסה את מזלו בספרטה רוטרדם ובר.ב.ק. מהליגה ההולנדית השנייה, אך שוב ללא הצלחה. בינואר 2010 וילוש עזב את ספרטה. לאחר שנה וחצי ללא כדורגל הוא חתם בקלוצ'בורק ששיחקה בליגת המשנה של פולין, שם הוא נהיה שחקן הרכב קבוע. כעבור שנה וחצי עבר לבלחטוב מליגת העל. בעונת 2012/13 בלחטוב סיימה במקום האחרון וירדה לליגה השנייה, אך כבר בעונה שאחרי וילוש עזר לקבוצה לחזור ל"אקסטראקלאסה" (בלחטוב עלתה מהמקום הראשון). לאחר העונה המוצלחת בקיץ 2014 וילוש חתם בלך פוזנן. את העונה הוא התחיל כשחקן הרכב פותח, אך לאחר 10 מחזורים נפצע ולאחר שהחלים לא הצליח לחזור להרכב. בספטמבר 2015 וילוש הושאל לקורונה קיילצה על מנת לקבל דקות משחק. לאחר שחזר מההשאלה ללך הוא החל לקבל יותר הזדמנויות לפתוח בהרכב, אך עדיין התחיל את רוב המשחקים על הספסל, ורק בחצי השני של עונת 2016/17 וילוש הפך לשחקן הרכב באופן קבוע. ב-8 ביוני 2017 חתם ל-3 שנים ברוסטוב.

==תארים==
;קבוצתיים
* לך פוזנן
** אליפות פולין: 2014/15
** הסופרקאפ הפולני: 2015, 2016

== קישורים חיצוניים ==

* [http://eng.rfpl.org/players/Vilyush-Macey סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/338 דף השחקן] באתר הרשמי של רוסטוב 

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני הירנפיין
קטגוריה:כדורגלני ספרטה רוטרדם
קטגוריה:כדורגלני בלחטוב
קטגוריה:כדורגלני לך פוזנן
קטגוריה:כדורגלני קורונה קיילצה
קטגוריה:כדורגלני רוסטוב
קטגוריה:כדורגלני אורל
קטגוריה:כדורגלני ראקוב צ'נסטוחובה
קטגוריה:כדורגלני שלונסק ורוצלב
קטגוריה:כדורגלני נבחרת פולין
קטגוריה:פולנים שנולדו ב-1988
יוהאן כריסטיאן, רוזן פפאלץ-זולצבאך

יוהאן כריסטיאן, רוזן פפאלץ-זולצבאך (בגרמנית: Johann Christian von Pfalz-Sulzbach; 23 בינואר 1700 - 20 ביולי 1733), היה רוזן פפאלץ-זולצבאך בין השנים 1732–1733.

==ביוגרפיה==
יוהאן כריסטיאן נולד ב-23 בינואר 1700 בזולצבאך, לכריסטיאן אוגוסט, רוזן פפאלץ-זולצבאך ולמריה אלאונורה, רוזנת הסן-רוטנבורג, בתם של וילהלם, רוזן הסן-רוטנברג ומריה, רוזנת לוונשטיין-ורטהיים-רוכפורט.

בשנת 1732 מת אביו תאודור יוסטאך, רוזן פפאלץ-זולצבאך, ויוהאן כריסטיאן עלה לשלטון במקומו. מכיוון שלקרל השלישי פיליפ, הנסיך הבוחר מפפאלץ לא היו בנים, היה אמור יוהאן כריסטיאן לרשת אותו לאחר מותו, אולם בשל מותו המוקדם ירש אותו לבסוף בנו קרל תאודור.

ב-20 ביולי 1733 מת יוהאן כריסטיאן, ובנו קרל תאודור, רוזן פפאלץ-זולצבאך עלה לשלטון במקומו.

==משפחתו==
ב-15 בפברואר 1722 התחתן יוהאן כריסטיאן עם מארי הנרייט דה לה טור ד'אוברן, בתם של פרנסואה אגון דה לה טור ד'אוברן ומריה אנה מארנברג, ממנה נולדו לו שני ילדים:
* קרל תאודור, הנסיך הבוחר מבוואריה (1724–1799)
* מריה אנה, רוזנת פפאלץ-זולצבאך (1728)

ב-21 בינואר 1731 התחתן יוהאן כריסטיאן עם אלאונורה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה מלוונשטיין-ורטהיים, אך לא היו לו ילדים ממנה.

== אילן יוחסין ==

{| class="wikitable" style="text-allign:center;margin:auto;"
|-
| colspan="3" align="center"| יוהאן כריסטיאן, רוזן פפאלץ-זולצבאך בית ויטלסבאך נולד:23 בינואר 1700 מת:20 ביולי 1733
|-
| rowspan="1" align="center"| תאודור יוסטאך
| rowspan="1" align="center"| רוזנות פפאלץ-זולצבאך 1732–1733
| rowspan="1" align="center"| קרל תאודור
|}

==קישורים חיצוניים==

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1700
קטגוריה:נפטרים ב-1733
אנדרואיד קאפקייק

אנדרואיד 1.5 קאפקייק הוא גרסת האנדרואיד השלישית שפותחה על ידי גוגל, השקה גדולה של הפלטפורמה שניתנה להחלה על מכשירי אנדרואיד החל מחודש מאי 2009, ואינה נתמכת עוד. ההשקה כללה תכונות חדשות עבור משתמשים ומפתחים, כמו גם שינויי ממשק במערכת אנדרואיד. פלטפורמת אנדרואיד 1.5 זמינה עבור מפתחים, כרכיב להורדה לערכת פיתוח תוכנה לאנדרואיד.

אנדרואיד 1.5 כללה תכונות חדשות כגון מסך מקלדת ותמיכת בלוטות', כמו גם שיפורים לתכונות קיימות כגון שינויים בממשק המשתמש לצורך ניהול יישומים ומספר אפליקציות של גוגל.

==קישורים חיצוניים==

* 

== הערות שוליים ==

קטגוריה:אנדרואיד
אנדרואיד דונאט

אנדרואיד 1.6 "דונאט" הוא גרסה של קוד פתוח של מערכת ההפעלה לנייד אנדרואיד שפותחה על ידי גוגל, שאינה נתמכת יותר. בין התכונות הבולטות יותר שהוצגו עם העדכון היו הוספת תמיכה לטלפונים חכמים המשתמשים ב-CDMA, גודלי מסך נוספים, מחוון צריכת סוללה, ומנוע טקסט-לדיבור.

לאחר ההשקה הציבורית של דונאט—מילת קוד הרשמית בנושא-קינוח, נושא אשר יועד על ידי גוגל כקונוונציה לציין הגרסאות הגדולות של אנדרואיד—מפעילי רשתות תקשורת הפיצו אותה במהירות ללקוחות בצורה של עדכון OTA (מעל-אוויר) לטלפונים חכמים תואמים.

==קישורים חיצוניים==

* 

== הערות שוליים ==

קטגוריה:אנדרואיד
יוזף קרל, רוזן פפאלץ-זולצבאך

יוזף קרל, רוזן פפאלץ-זולצבאך (בגרמנית: Joseph Karl von Pfalz-Sulzbach; 2 בנובמבר 1694 - 18 ביולי 1729), היה נסיך הכתר של פפאלץ-זולצבאך, וסבו של מקסימיליאן הראשון יוזף, מלך בוואריה.

==ביוגרפיה==
יוזף קרל נולד ב-2 בנובמבר 1694 בזולצבאך, לכריסטיאן אוגוסט, רוזן פפאלץ-זולצבאך ולמריה אלאונורה, רוזנת הסן-רוטנבורג, בתם של וילהלם, רוזן הסן-רוטנברג ומריה, רוזנת לוונשטיין-ורטהיים-רוכפורט.

ב-2 במאי 1717 התחתן יוזף קרל עם אליזבת אוגוסטה סופיה, רוזנת פפאלץ-נויבורג, בתם של קרל השלישי פיליפ, הנסיך הבוחר מפפאלץ ולודוויקה קרולינה רדזיוויל, בנישואים שנועדו למנוע מלחמת ירושה על נסיכות הבוחר מפפאלץ, מכיוון שלחמיו לא היו בנים. אולם ב-18 ביולי 1729 מת יוזף קרל, ומשום כך ירש לבסוף את חמיו, אחיינו-חתנו קרל תאודור, רוזן פפאלץ-זולצבאך.

==משפחתו==
ב-2 במאי 1717 התחתן יוזף קרל עם אליזבת אוגוסטה סופיה, רוזנת פפאלץ-נויבורג, בתם של קרל השלישי פיליפ, הנסיך הבוחר מפפאלץ ולודוויקה קרולינה רדזיוויל, ממנה נולדו לו 7 ילדים:
* קרל פיליפ אוגוסט, רוזן פפאלץ-זולצבאך (1718–1724)
* מריה אינוצנצה, רוזנת פפאלץ-זולצבאך (1719)
* אליזבת אוגוסטה, רוזנת פפאלץ-זולצבאך (1721–1794), התחתנה עם קרל תאודור, הנסיך הבוחר מבוואריה
* מריה אנה, רוזנת פפאלץ-זולצבאך (1722–1790), התחתנה עם קלמנס פרנץ, דוכס בוואריה
* מריה פרנצסקה, רוזנת פפאלץ-זולצבאך (1724–1794), התחתנה עם פרידריך מיכאל, רוזן פפאלץ-צווייבריקן-בירקנפלד
* קרל פיליפ אוגוסט, רוזן פפאלץ-זולצבאך (1725–1728)
* בן (1728)

== אילן יוחסין ==

==קישורים חיצוניים==

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1694
קטגוריה:נפטרים ב-1729
אנדרואיד אקלר

אנדרואיד "אקלר" הוא שם קוד לגרסאות 2.0 עד 2.1 של מערכת ההפעלה לניידים אנדרואיד שפותחה על ידי גוגל, גרסאות שאינן נתמכות עוד. אנדרואיד 2.1, שנחשף ב-26 באוקטובר 2009, נבנה על השינויים המשמעותיים שנעשו באנדרואיד 1.6 "דונאט".

== תכונות ==
=== חוויית המשתמש ===
ברירת המחדל של מסך הבית של אקלר מציג שורת חיפוש של גוגל הקבועה על פני החלק העליון של המסך. אפליקציית המצלמה גם עוצבה מחדש עם מספר רב של תכונות צילום חדשות, כולל תמיכה בהבזק, זום דיגיטלי, מצב סצנה, איזון לבן, אפקטי צבע, ופוקוס. האפליקציה של גלריית התמונות מכילה גם היא כלים בסיסיים לעריכת תמונות. גרסה זו כללה גם תוספת של רקעים חיים, המאפשרים אנימציה של תמונות הרקע של מסך הבית כך שינועו. הוצג לראשונה דיבור-לטקסט, שהחליף את מקש הפסיק.

=== פלטפורמה ===
אנדרואיד אקלר ירש תוספות פלטפורמה מהשקת דונאט, ויכולת לערוך חיפוש בכל הודעות ה-SMS ו-MMS השמורות, שיפור לגוגל מפות 3.1.2 ותמיכת Exchange לאפליקציית הדוא"ל. מערכת ההפעלה מספקת מהירות הקלדה משופרת על מקלדת וירטואלית, יחד עם פריטי נגישות חדשים, לוח שנה, וממשק רשת וירטואלית פרטית (API). עבור גלישה באינטרנט, אנדרואיד אקלר הוסיף תמיכה ב-HTML5, ריענון ממשק המשתמש של הדפדפן עם סימניות ממוזערות, וזום בלחיצה-כפולה.

== לקריאה נוספת ==
* היסטורית הגרסאות של אנדרואיד

==קישורים חיצוניים==

* 

== הערות שוליים ==

קטגוריה:אנדרואיד
פרס תרבות יהודית ע"ש אורי אורבך

פרס תרבות יהודית ע"ש אורי אורבך מוענק מדי שנה, מאז שנת 2016, ליוצרים בתחומי התרבות היהודית. הפרס נקרא על שמו של השר המנוח אורי אורבך. את הפרס יזם שר החינוך נפתלי בנט. גובה הפרס הוא 150,000 ש"ח לכל תחום.

הפרס ניתן בתחומים אחדים:
* תיאטרון – מחזאי, במאי, שחקן
* קולנוע – מפיק, תסריטאי, במאי, שחקן
* ספרות ושירה – סופר, משורר
* מחול – כוריאוגרף רקדן, להקת מחול
* מוזיקה – מלחין, תמלילן, מבצע
* מפעל חיים
בעבר נקרא הפרס פרס שרת ההתיישבות והמשימות הלאומיות, לפני כן כונה פרס שר ההשכלה הגבוהה והמשלימה לתרבות יהודית, ופרס שר החינוך לתרבות יהודית, בהתאם למשרדים שחילקו אותו.

== הזוכים ==
=== 2016 ===
הזוכים לשנת תשע"ו:
* תיאטרון - רחל קשת, ברוך ברנר
* קולנוע - דינה פרלשטיין, יאיר קדר
* ספרות ושירה - שרה פרידלנד בן-ארזה, חיים סבתו
* מחול - אנסמבל כעת, תמרה מיאלניק
* מוזיקה - נעמי חשמונאי, אביהו מדינה
* מפעל חיים - שולי רנד

===2017===
הזוכים לשנת תשע"ז:
* תיאטרון - גלעד אלפסי, נועה אריאל
* קולנוע - אביגיל שפרבר, אמיל בן שמעון
* ספרות ושירה - יונדב קפלון, מירה קדר
* מחול - שלמה ממן, להקת נגה
* מוזיקה - קובי אוז, אודהליה ברלין
* מפעל חיים - שלמה גרוניך

=== 2018 ===
*תיאטרון - רחלי מושקוביץ, גיא בירן
*קולנוע - מרדכי קרשנר
*ספרות ושירה - אמונה אלון, יורם טהרלב
* אמנות חזותית - אבנר בר חמא, ציפי מזרחי
* מוזיקה - נאור כרמי, ליאור אלמליח
* מפעל חיים - אביתר בנאי

=== 2019 ===
* תיאטרון - שמואל עצמון, נתנאלה אסתר תירוש הכהן
* קולנוע - יוסי מדמוני, נעם דמסקי
* ספרות ושירה - אלחנן ניר, עמותת זלדה
* מחול - רבקה וולקר ואלישבע רזווג, ציפי ניר
* מוזיקה - אתי אנקרי, ישי ריבו
* מפעל חיים - הרב ד"ר יואל בן נון, שלמה בר

=== 2020 ===
* תיאטרון - סוניה סודרי ואביחי שילה
* קולנוע - אורי אלון וזיו נווה
* ספרות ושירה - שלומית נעים-נאור, הרצל חקק ובלפור חקק
* מוזיקה - אהרן רזאל, אבטה בריהון
* אמנות פלסטית - חני כהן זדה ואשר דהן
* מפעל חיים - אהרון עמרם ושמחה רז

===2022===
* תיאטרון - צביה מרגליות ועופר גורן
* קולנוע - יהודה גרובייס, משה אלפי, עמותת "סולמות" (בראשות הרב יוסף צבי רימון)
* ספרות ושירה - דורית אורגד, יורם ניסינוביץ'
* מוזיקה - עמיר בניון, מורין נהדר
* אמנות פלסטית - פורת סלומון, מאיה ז"ק
* מפעל חיים - ג'קי לוי, מנשה לב-רן

==קישורים חיצוניים==
* 
* 
* [http://cms.education.gov.il/EducationCMS/Units/Toranit/MivchanimLetmicha/פרס+שר+החינוך.htm פרס שר החינוך לתרבות יהודית], באתר משרד החינוך

==הערות שוליים==

*
שר החינוך לתרבות יהודית
קטגוריה:משרד החינוך
קטגוריה:תרבות יהודית בישראל
קטגוריה:אורי אורבך
חצאית A

אישה לבושה בחצאית A.
1958 טרפז השמלה של איב סאן לורן עבור דיור.
חצאית בגזרת A היא חצאית הצמודה לירכיים ומתרחבת בהדרגה לכיוון המכפלת, כך שהיא מזכירה את צורת האות A. המונח משמש גם כדי לתאר שמלות ומעילים בעלי צורה דומה.

== היסטוריה ==
עוד בתקופה האליזבתנית (1558-1603) נראתה המקבילה של חצאית A. גם בתקופה האדוארדית (1901-1910) ניתן היה לראות שמלות בגזרת A. לרוב השתמשו בשמלה תחתונית כדי ליצור מראה צר למעלה ורחב למטה. חצאיות בגזרה זו היו קיימות גם בתקופה של שושלת קינג בסין (1644-1911).

המונח "גזרה A" נטבע לראשונה על ידי המעצב כריסטיאן דיור כתווית עבור האוסף שלו של באביב 1955., והפך לפופולרי על ידי יורשו של דיור, איב סן לורן, עם גזרת "טרפז" בבגדים שהוצגה ב-1958. הוא הציג שמלות שמתרחבות באופן דרמטי מקו הכתפיים.

בגדים בסגנון A הפכו לפופולריים בשנות ה-60 וה-70. בשנות ה-80 ירדה גזרה זו מגדולתה, וקמה לתחייה בשנות ה-90 המאוחרות. מאז, גזרה זו מתארת כל שמלה הרחבה במותניים יותר מאשר בבית החזה, וכן חצאית הצרה במותניים ומתרחבת כלפי מטה. 

== סגנון ==
חצאית A יכולה להופיע עם קישוטים שונים: כיסים, כפתורים במרכז החצאית רוכסן מאחורנית או מקדימה. החצאית יכולה להופיע באורכים שונים.

==קישורים חיצוניים==

== הערות שוליים ==

קטגוריה:מעילים
קטגוריה:שמלות
A
לוי זיני

לוי זיני (נולד ב-7 בינואר 1953) הוא יוצר, במאי סרטי תעודה ומפיק ישראלי.

==ביוגרפיה==
לוי זיני נולד בירושלים לאב שעלה ממרוקו, ולאם שנולדה בעיר העתיקה בירושלים להורים שעלו ממרוקו.

לאחר שהשתחרר מצה"ל החל בשנת 1974 לעבוד כעוזר צלם. לאחר מכן החל לערוך סרטים עבור ערוץ 1 של רשות השידור, ולאחר מכן החל לערוך סרטים באופן מלא בשיתוף פעולה עם הבמאי דוד פרלוב.

בשנת 1998 ביים את פרק 20 עבור הסדרה תקומה.

זיני הקים את חברת ההפקות "טושוט הפקות" יחד עם שותפו דובי קרויטרו, במסגרתה הופקה התוכנית "בולדוג" ששודרה בערוץ 8. בנוסף הוא ערך את התוכנית והגיש בה את קטעי הקריינות. הוא שימש כבמאי במספר סרטים ששודרו במסגרת התוכנית "עובדה עם אילנה דיין", וכבמאי במספר פרקים של תוכנית התחקירים "סדר יום" של אושרת קוטלר. בנוסף הוא שימש כבמאי ועורכה הראשי של הסדרה "הלינק" ששודרה בערוץ 8.

ב-2010 מונה לתפקיד המנהל האמנותי של ערוץ 8 בכבלים, כאחראי על תחום סרטי התעודה, אחראי על בחירת הסרטים שיזכו לתמיכה של ערוץ 8, וכאחראי על ליווי תהליך היצירה של הסרטים.

==פרסים בהם זכה==
בשנת 2000 קיבל את פרס משרד החינוך והתרבות לבמאים.

בשנת 2012 זכה בפרס אמנות הקולנוע של משרד התרבות והספורט, במשותף עם עוד ארבעה אנשי קולנוע נוספים.

==פילמוגרפיה==
* 1980 טרנזיט (עריכה ביחד עם אשר טללים)
* 1994 21 הערות על גורודיש (במאי)
* 1995 איך אומרים ג'אז בעברית (במאי)
* 1996 רק כך אני יכול לראות(במאי), זוכה לציון לשבח בפסטיבל הקולנוע ירושלים, 1996
* 1997 אנאפאזה, זוכה פרס הסרט התיעודי בפסטיבל חיפה וציון לשבח בפסטיבל אמסטרדם
* 2000 הכותל בידינו
* 2009 תעלומת הרב הנעלם, סיפורו של הרב ניר בן ארצי (במאי)
* 2010 נחשון וקסמן, הספירה לאחור (במאי ויוצר)
* 2011 א' תחסל אותם
* 2012 "דב"א – גיבור מקומי"
* 2013 שער האירו (במאי ומפיק)
* 2013 לא תשקוט הארץ (במאי)
* 2016 הרבה גוונים לשחור (במאי ומפיק)
* 2016 גן ילדים (מפיק)
*2019 ימי בגין (יוצר)
*2021 שרון (תסריטאי ובמאי)
*2023 חיל האוויר ביום כיפור (לערוץ 8)

==קישורים חיצוניים==

* 
* 
* 
* 

==הערות שוליים==

קטגוריה:במאים ישראלים
קטגוריה:ישראלים שנולדו ב-1953
פטר שוויצר

פטר שוויצר (Schweitzer; 1874–1922) היה מהנדס ואיש עסקים, פילנתרופ יהודי-אמריקאי, יושב ראש משרד קרן היסוד בארצות הברית.

בזכות סיועו ותרומתו נבנה ונוסד בטבריה בית החולים על שם שוויצר, אשר היה קרוי על שמו.

==קורות חיים==
נולד בבאלטה פלך פודוליה, שבאימפריה הרוסית. בילדותו קיבל חינוך עברי, בנעוריו עבר לאודסה לרכישת השכלה כללית. בהמשך יצא לצרפת, ללימודי הנדסה שאותם השלים באוניברסיטת סורבון בפריז.

בשנת 1905 היגר לארצות הברית, הוא השתקע בניו יורק שבה עסק במקביל לניהול עסקיו, גם בפעילות ציונית ענפה.

שוויצר מונה לגזבר ההסתדרות הציונית האמריקאית, חבר הוועד הפועל של ההסתדרות הציונית האמריקאית, חבר הוועד הכספי של ההסתדרות הציונית העולמית, חבר הוועד הפועל ויושב ראש ועד הפעולה של קרן היסוד.

==פעילותו התרבותית==

בזמן היותו נתין האימפריה הרוסית תרגם שוויצר את הספר מדינת היהודים, מאת בנימין זאב הרצל.

בארצות הברית תרם שוויצר לעיתון פועלי ציון "די צייט".

שוויצר תמך במפעלים ספרותיים. בין השאר תמך בהוצאת ספרי שלום אש ב-12 כרכים.

==פעילותו הפילנתרופית==
שוויצר תרם בימי חייו לקרנות ציוניות יותר מ-400,000 דולר. הוא תרם 40,000 דולר כ"מעשר" לקרן היסוד. חיים ויצמן ונחום סוקולוב תיארוהו כ"וזיר הכספים היהודי".

שוויצר ורעייתו רבקה תרמו 25,000 דולר לבניית בית חולים בארץ ישראל, בטבריה. אבן הפינה הונחה ב-1921 אך שוויצר נפטר ב-1922 ורעייתו רבקה נרתמה להשלים את המלאכה, כך הוקם על שמו, בית החולים על שם שוויצר.

שוויצר נפטר בגיל 48 כתוצאה מסיבוך של ניתוח מעי, שבוצע בבית החולים מאונט סיני בניו יורק. הוא הניח אחריו את אשתו רבקה וחמשת ילדיהם.

בהלווייתו ספדו לו: השופט ג'וליאן מק, צבי הירש מסליאנסקי, לואי ליפסקי, שמריהו לוין ואחרים.

==לקריאה נוספת==
* [http://www.kineret.org.il/wp-content/uploads/2016/07/eretz-hakinneret_15.pdf טבריה אדריכלים רבים לה - ד"ר אסתי ינקלביץ, החוג ללימודי ארץ-ישראל, אוניברסיטת חיפה] "ארץ הכנרת", ביטאון רשות ניקוז ונחלים כנרת - בשיתוף איגוד ערי כנרת, גיליון מספר 15, סיון תשע"ו, יוני 2016, עמודים 18–21
* [http://jpress.org.il/Olive/APA/NLI_heb/SharedView.Article.aspx?href=DHY%2F1934%2F07%2F24&id=Ar00301&sk=2E76BDBE "פתיחת בית החולים שוויצר"] ("ביישוב טבריה"), בן שמואל, 24 ביולי 1934
* [http://jpress.org.il/Olive/APA/NLI_heb/SharedView.Article.aspx?href=DAV%2F1934%2F01%2F23&id=Ar00301&sk=08EE15F3 "עם פתיחת בית החולים למתרחצים בטבריה" ] (דבר),23 בינואר 1934, (י.מ.)
==הערות שוליים==

קטגוריה:פעילים ציונים בארצות הברית
קטגוריה:נדבנים יהודים אמריקאים
קטגוריה:ראשוני הציונות
קטגוריה:אנשי עסקים יהודים אמריקאים
קטגוריה:בית החולים על שם שוויצר
קטגוריה:אישים שעל שמם בתי חולים בישראל
קטגוריה:בוגרי אוניברסיטת פריז
קטגוריה:אמריקאים שנולדו ב-1874
קטגוריה:אמריקאים שנפטרו ב-1922
אפרים ברש

אפרים ברש (Efraim Barasz; 1892 - ~ אוקטובר 1943) היה ראש היודנרט בגטו ביאליסטוק.

==קורות חיים==
נולד בעיר וולקוביסק במחוז ביאליסטוק. הוא למד הנדסה בגרמניה והיה ציוני פעיל. במלחמת העולם הראשונה היה ברוסיה ולאחריה המשיך להתגורר בוולקוביסק. ברש היה איש עסקים וכן כיהן כראש ההסתדרות הציונית בעירו. בשנת 1934 עבר לביאליסטוק ושם היה מנהל הקהילה. בשנות השלושים ביקר בארץ ישראל במגמה להכין את עליית משפחתו לארץ, ובנו הבכור אף עלה לארץ.

עם כיבוש ביאליסטוק בידי הגרמנים היה הרב גדליהו רוזנמן ראש היודנרט וברש היה סגנו. לאחר כחודש הוקם יודנרט שני, וברש עמד בראשו. ברש ידע על הרציחות ההמוניות של יהודי האזור, בשורת אקציות בקיץ 1942. גישתו, בדומה לגישתם של ראשי היודנרטים יעקב גנס, מרדכי חיים רומקובסקי ומשה מרין, הייתה כי עבודה עבור הגרמנים תסייע להצלת יהודים מכיוון שכך יסברו הגרמנים שהיהודים חיוניים למאמץ המלחמה ולמשק המלחמה הגרמניים.

ברש ארגן את תושבי הגטו לעבודה, התנגד לחבלה בייצור ואף השתתף בגירוש החלקי מהגטו בפברואר 1943, בו גורשו להשמדה וכן נרצחו במקום בין 9,000 ל-10,000 יהודים. טענתו הייתה שהעבודה היא "תריס בפני הפורענויות" ו"מרכז פעולתנו שיש בה כדי להצילנו – הוא התעשייה המתפתחת מאוד".

עם זאת, ברש היה בקשר עם המחתרת בגטו ביאליסטוק ותאם פעולות עם מרדכי טננבוים (תמרוף), לימים מפקד הארגון היהודי הלוחם בגטו. ברש סייע למחתרת במעבדות ובמומחים לייצור נשק ומסר כספים לארגון היהודי הלוחם בוורשה. ערב פרוץ המרד בביאליסטוק בקיץ 1943 נקט ברש גישה לפיה קשריו עם ממונים על מנהל ומשטרה גרמנים בביאליסטוק יסייעו למנוע את חיסול הגטו כי אלה מעוניינים בגטו עובד.

ב-21-27 באוגוסט 1943, עם שילוח כ-25,000 יהודים למחנה ההשמדה טרבלינקה, הועבר ברש עם מאות יהודים ובהם אנשי היודנרט ל'גטו קטן' בתחום הגטו. בספטמבר גורשו יהודים אלה, וברש ביניהם, למחנה הריכוז מיידנק, משם כנראה למחנה פוניאטובה ובאוקטובר 1943 כנראה נרצח.

==קישורים חיצוניים==
* [http://www.yadvashem.org/odot_pdf/Microsoft%20Word%20-%20813.pdf הערך על אפרים ברש] באנציקלופדיה של השואה

קטגוריה:יודנראט
קטגוריה:יהודים בשואה: פולין
קטגוריה:ביאליסטוק: אישים
קטגוריה:אנשי עסקים יהודים בלארוסים
קטגוריה:מרד גטו ביאליסטוק
קטגוריה:פולנים שנולדו ב-1892
קטגוריה:פולנים שנפטרו ב-1943
צוקית (סוג)

Monticola cinclorhynchus
צוקית הוא סוג של ציפורי שיר אוכלות-כל בגודל בינוני ממשפחת החטפיתיים. כל המינים בסוג מצויים בעולם הישן בלבד, באזורים הרריים. הסוג סווג לראשונה על ידי הטקסונום הצרפתי פרידריך בויה ב-1822, למשפחת הקיכליים; עם זאת, בעקבות מחקרים שפורסמו ב-2004 וב-2010, הסוג הועבר למשפחת החטפיתיים. פירוש שמו של הסוג בלטינית הוא "שוכן-הרים" או "מטפס הרים".

===בישראל===
במסע שערך במדבר יהודה סמוך למנזר מרסבא, זיהה הנרי בייקר טריסטראם (1866 ו-1876) את המין שכיום קרוי צוקית בודדת.

== מינים ==
* Monticola semirufus
* Monticola rupestris
* Monticola explorator
* Monticola brevipes
* Monticola angolensis
* צוקית חכלילית (Monticola saxatilis), מצויה בישראל
* Monticola rufocinereus
* צוקית בודדת (Monticola solitarius), מצויה בישראל
* Monticola rufiventris
* Monticola cinclorhyncha
* Monticola gularis
* Monticola imerinus
* Monticola sharpei

==קישורים חיצוניים==

==הערות שוליים==

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:חטפיתיים
משה מרין

משה (מונייק) מרין (1905 – יוני 1943) היה ראש הקהילה היהודית והיודנראט, בגטו סוסנוביץ בתקופת השואה. הוא נספה במחנה אושוויץ.

== חייו ==
משה מרין נולד בסוסנוביץ. הוא היה נשוי פעמיים. בתו הצעירה שרדה את השואה על פי רשומות USHMM, בהינצלה על ידי איכר פולני אנונימי. מרין התפרנס ממסחר לפני הפלישה הגרמנית לפולין.

=== מלחמת העולם השנייה ===
לאחר כיבוש סוסנוביץ על ידי גרמניה ב-4 בספטמבר 1939, הציג עצמו מרין בפני הנאצים כראש קהילת סוסנוביץ. זאת כאשר נשיא הקהילה לייזרוביץ (לפני הפלישה לפולין) שתק בפגישה עם קצינים גרמנים. מרין דיווח מהשורה האחורית של חברי הקהילה שנעצרו ל-24 שעות בבית מרחץ ציבורי וכך מונה לתפקיד. לא ברור אם לפני המלחמה היה חבר המועצה; קידומו הושתת על העובדה שהוא דיבר גרמנית. כך היה בתחילת הקריירה שלו בתור ראש היודנראט בגטו סוסנוביץ ובגטו הסמוך גטו בנדין, שני גטאות שיצרו יחדיו יחידה מינהלית אחת.

=== גיבוש כוחו ===
בינואר 1940 נתפס מרין על ידי הנאצים כמנהיג המשרד המרכזי של המועצה היהודית במזרח שלזיה העילית, אחראי על כ-45 קהילות יהודיות ובהן כ-100,000 יהודים פולנים. בתוך כשנה שלט על עשרות יודנרטים. מרין היה קשה במגעיו עם היהודים שהתנגדו לכיבוש, כולל הנוער הציוני, השומר הצעיר, גורדוניה ופועלי ציון. מרין סייע לנאצים בציד מנהיגיהן של קבוצות אלה. הוא עשה זאת בשיתוף פעולה של המשטרה היהודית, שמנהיגה הגן על החלטותיו של מרין.

מרין אימץ גישה דומה לזו של חיים רומקובסקי, ראש היודנרט של גטו לודז'. הוא סבר שעל ידי עבודה בגטו ישרדו היהודים את המלחמה. כמו רומקובסקי, ניסה מרין להצדיק גירוש של 25,000 יהודים בטענה כי ההקרבה שלהם אפשרה הישרדות של הנותרים. הוא הצהיר: "אם אבדו רק 25% כאשר היה סיכון לאובדן כולם, מי יכול לבקש תוצאות טובות יותר?"

מרין נשלח לאושוויץ-בירקנאו ביוני 1943, חודש אחד לפני הטרנספורט האחרון מגטו סוסנוביץ.

== מקורות ==
* קונרד חרמץ (2003), [https://books.google.ca/books?id=NiliLVuj5aQC סיוטים: זיכרונות שנים של אימה תחת השלטון הנאצי באירופה, 1939-1945.] באוניברסיטת סירקיוז לחץ; , באמצעות Google ספרים.
* ישראל גוטמן (1990), [https://books.google.ca/books?id=1SoYAAAAIAAJ&focus=searchwithinvolume&q=Sosnowiec האנציקלופדיה של השואה.] מקמילן, 
* Jarosław Sobaszek, Łukasz Podlejski (2005), Żydzi w Sosnowcu-historia niepełna., Wydawnictwo מעריץ, Dąbrowa Górnicza, 
* נתן א. Sternfinkiel (1946), Zagłada Żydów Sosnowca, קטוביץ, 

==קישורים חיצוניים==
* [http://www.yadvashem.org/odot_pdf/Microsoft%20Word%20-%201719.pdf משה מרין] באנציקלופדיה של השואה

== הערות שוליים ==

קטגוריה:יהודים פולנים
קטגוריה:יודנראט
קטגוריה:פעילים פוליטיים שנספו בשואה
קטגוריה:נספים במחנה ההשמדה אושוויץ
קטגוריה:אסירים בגטו בנדין
קטגוריה:פולנים שנולדו ב-1905
קטגוריה:נפטרים ב-1943
צוקית בודדת

Monticola solitarius solitarius
צוקית בודדת (שם מדעי: Monticola solitarius) היא מין של ציפור שיר מהסוג צוקית. אוכלוסיותיה של הצוקית הבודדת בצפון אפריקה, דרום-מזרח אסיה ואירופה יציבות (אינן נודדות), ואילו אוכלוסיותיה בחלקים אחרים של אסיה נודדות בחורף לדרום-מזרח אסיה, לאפריקה שמדרום לסהרה ולהודו. בישראל יציבה מצויה למדי בצפון הארץ ובמרכזה.

המין סווג לראשונה טקסונומית על ידי קארולוס לינאוס בשנת 1758, במהדורה העשירית של ספרו סיסטמה נטוראה ("מערכת הטבע"), תחת השם Turdus solitarius. תרגום שם המין מלטינית הוא "בודד", וזהו מקורו של השם העברי.

גודלה של הצוקית כגודל הזרזיר: אורכה נע בין 21 ל-23 ס"מ. הצוקית הבודדת מאופיינת במקורה הארוך והחזק, וצבע הנוצות האופייני לבני תת-המין השלט (solitarius) ותת-המין longirostris הוא כחול מתכתי, בעוד כנפיהם שחורות. צבעיהם של פרטים צעירים ונקבות בולטים פחות, כאשר גבם ועורפם אפורים כהים, ובטנם וחזם אפורים-בהירים ומנומרים. M. s. philippensis שונה במראו משאר תת-המינים, בעוד צבע נוצותיו הוא אדמדם-ערמוני מאמצע הבטן ועד לחלקו התחתון של הזנב. כל תת-המינים שונים במראם משאר המינים בסוגם, בשל העובדה שקצה זנבם לא אדמדם.

הצוקית הבודדת מצויה באזורים הרריים, והקן מוקם בדרך כלל בחורים בעצים או בצוקים. הנקבה מטילה 3–5 ביצים. הצוקית הבודדת היא אוכלת כל, וניזונה ממגוון רחב של חרקים וזוחלים קטנים, בנוסף לפירות יער וזרעים.

הצוקית הבודדת היא הציפור הלאומית של מלטה.

== תת-מינים ==
ישנם חמישה תת-מינים:
* M. s. (לינאוס, 1758) - צפון-מערב אפריקה, דרום אירופה, מצפון טורקיה עד אזור גאורגיה ואזרבייג'ן.
* M. s. longirostris (בלית', 1847) - יוון, דרום ומערב טורקיה, מהמזרח התיכון עד אזור הרי ההימלאיה, צפון-מזרח אפריקה והודו.
* M. s. pandoo (סקייז, 1832) - ממרכז הרי ההימלאיה עד למזרח סין, צפון וייטנאם ואיי סונדה הגדולים.
* M.s.philippensis (מולר, 1776) - ממונגוליה וסחלין במזרח, ליפן בדרום ולפיליפינים בצפון, ומצפון-מערב סין לאינדונזיה.
* M. s. madoci (צ'ייסן, 1940) - חצי-האי המלאי וצפון סומטרה.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:חטפיתיים
קטגוריה:ארץ ישראל: חטפיתיים
קטגוריה:מלטה: עופות
קטגוריה:בעלי חיים שתוארו ב-1758
בטא בזאב

β בזאב הוא הכוכב השני בבהירותו בקבוצת הכוכבים זאב עם בהירות נראית מדרגה 2.68. מיקומו הדרומי לא מאפשר לראותו מאירופה וככל הנראה משום כך הוא לא קיבל שם משלו בתרבות המערבית.

==מאפיינים==
β בזאב הוא ענק כחול עם סיווג ספקטרלי B2 III שנמצא במרחק של כ-383 שנות אור ממערכת השמש. מסתו גדולה למדי ומוערכת בקרוב ל-9 מסות שמש, רדיוסו כ-6.6 רדיוסי שמש והוא מאיר בעוצמה של פי 1,000 מעוצמת ההארה של השמש באור נראה, אך בשל טמפרטורת פניו הגבוהה, כ-23,800 קלווין, כמעט כל קרינתו היא בתחום העל-סגול, כך שעוצמת הארתו הכוללת היא למעלה מפי 13,000 מעוצמת ההארה של השמש. בדומה לענקים כחולים אחרים, בהירותו של β בזאב משתנה מעט במחזוריות מורכבת המכילה מספר תדירויות ושהעיקרית שבהן היא של 5 שעות, 34 דקות ו-5 שניות, כלומר כ-4.31 מחזורים ביממה. עקב כך הוא מסווג כמשתנה β בקפאוס. למרות שגילו של הכוכב מוערך בפחות מ-25 מיליון שנים, הוא נמצא בשלב התפתחות מתקדם לאחר שסיים להתיך מימן להליום בליבתו, והוא נמצא בתהליך של התקררות והתנפחות בדרך להפוך לעל-ענק אדום.

במרחק זוויתי של כשני שלישים של מעלה ממזרח-צפון-מזרח ל-β בזאב נמצאת שארית סופרנובה, שמזוהה עם סופרנובה 1006. סופרנובה זו תועדה בכתבים מהתקופה והייתה ניתנת לצפייה גם ביום.

==קישורים חיצוניים==
* [http://stars.astro.illinois.edu/sow/betalup.html β בזאב] באתר של ג'ים קלר
* 

==הערות שוליים==

קטגוריה:ענקים מסוג B
קטגוריה:משתני בטא בקפאוס
קטגוריה:קבוצת הכוכבים זאב
דוחל

דוחל (שם מדעי: Saxicoia) הוא סוג של ציפורי שיר ממשפחת החטפיתיים השוכנות בעולם הישן בלבד. הסוג מכיל 15 מינים. הסוג סווג לראשונה כחלק ממשפחת הקיכליים; עם זאת, בעקבות מחקרים שפורסמו, הוא הועבר למשפחת החטפיתיים. ארבעה מהמינים בסוג מצויים בארץ.

שמה מבטא את רעד הזנב האופייני לה ונגזר משורש ארמי ד־ח־ל (דחליל, בדחילו ורחימו) משמעו פחד ורעדה.
== המינים בסוג ==
* דוחל חום-גרון (Saxicola rubetra), מצוי בארץ
* Saxicola macrorhynchus
* Saxicola insignis
* Saxicola dacotiae
* דוחל שחור-גרון (Saxicola rubicola), מצוי בארץ
* דוחל מזרחי (Saxicola maurus), מצוי בארץ
* Saxicola stejnegeri
* Saxicola torquatus
* Saxicola sibilla
* Saxicola tectes
* Saxicola leucurus
* דוחל שחור (Saxicola caprata), מצוי בארץ
* Saxicola jerdoni
* Saxicola ferreus
* Saxicola gutturalis

==קישורים חיצוניים==

== הערות שוליים ==

קטגוריה:בעלי חיים שתוארו ב-1802
קטגוריה:טקסונים שתוארו בידי יוהאן מתאוס בכשטיין
קטגוריה:חטפיתיים
אליזבת אוגוסטה סופיה, רוזנת פפאלץ-נויבורג

אליזבת אוגוסטה סופיה, רוזנת פפאלץ-נויבורג (בגרמנית: Elisabeth Auguste Sofie von der Pfalz; 17 במרץ 1693 - 30 בינואר 1728), הייתה בתו של קרל השלישי פיליפ, הנסיך הבוחר מפפאלץ, וסבתו של מקסימיליאן הראשון יוזף, מלך בוואריה.

==ביוגרפיה==
אליזבת אוגוסטה סופיה נולדה ב-17 במרץ 1693 בבריג שבשלזיה, לקרל השלישי פיליפ, הנסיך הבוחר מפפאלץ וללודוויקה קרולינה רדזיוויל, בתם של בוגיסלאב רדזיוויל ואנה מריה רדזיוויל. בהיותה בת שנתיים מתה אמה, וכל אחיה ואחיותיה מתו בינקותם.

ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, בנישואים שנועדו למנוע מלחמת ירושה על נסיכות הבוחר מפפאלץ, מכיוון שלאביה לא היו בנים. אולם ב-30 בינואר 1728 מתה אליזבת אוגוסטה סופיה, ובשנת 1729 מת בעלה יוזף קרל, ומשום כך ירש לבסוף את אביה, אחיינה-חתנה קרל תאודור, רוזן פפאלץ-זולצבאך.

==משפחתה==
ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, ממנו נולדו לה 7 ילדים:
* קרל פיליפ אוגוסט, רוזן פפאלץ-זולצבאך (1718–1724)
* מריה אינוצנצה, רוזנת פפאלץ-זולצבאך (1719)
* אליזבת אוגוסטה, רוזנת פפאלץ-זולצבאך (1721–1794), התחתנה עם קרל תאודור, הנסיך הבוחר מבוואריה
* מריה אנה, רוזנת פפאלץ-זולצבאך (1722–1790), התחתנה עם קלמנס פרנץ, דוכס בוואריה
* מריה פרנצסקה, רוזנת פפאלץ-זולצבאך (1724–1794), התחתנה עם פרידריך מיכאל, רוזן פפאלץ-צווייבריקן-בירקנפלד
* קרל פיליפ אוגוסט, רוזן פפאלץ-זולצבאך (1725–1728)
* בן (1728)

== אילן יוחסין ==

==קישורים חיצוניים==

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידות 1693
קטגוריה:נפטרים ב-1728
אורי וקסלר

אורי וקסלר (1931 – אפריל 1993) היה כירורג אשר טיפל גם בילדים, מנהל מחלקה כירורגית א' בבית החולים קפלן (1973-1993), מרצה בכיר בבית הספר לרפואה באוניברסיטה העברית.

בנוסף עסק וקסלר בגילוי מוקדם וטיפול כירורגי של סרטן השד.

==ביוגרפיה==
וקסלר נולד בחיפה לאב יליד הארץ ולאם דור שביעי בארץ, ואח לדליה שנולדה אחריו. בחיפה למד בבית הספר הריאלי. ב-1946 עברה משפחתו להתגורר בתל אביב ווקסלר עבר ללמוד בכיתה השישית בתיכון עירוני א' ובו בזמן התגייס לארגון ההגנה.

במאי 1948, בגיל 16 וחצי, וקסלר התגייס לצה"ל והשתתף במלחמת העצמאות. וקסלר עבר קורס קשר בשייח' מוניס, והיה הקשר המורסיסט האישי של יצחק שדה. לאחר סיום מלחמת העצמאות חזר וקסלר ללימודים להשלמת בחינות הבגרות ולאחר מכן חזר לצה"ל להשלמת השירות הצבאי. לאחר שנה בה שימש וקסלר מדריך בבית הספר לקשר בצריפין החליט וקסלר ללמוד רפואה.

ב-1951 החל וקסלר את לימודי הרפואה בז'נבה. עם פתיחת השנה השנייה של בית הספר לרפואה באוניברסיטה העברית בירושלים, המשיך בלימודיו בארץ, אותם סיים ב-1957. הוא נישא ליונה בסוף שנת 1957, ונולדו להם שלושה ילדים.

לאחר סיום שנת הסטאז' בבית החולים קפלן ברחובות, החליט וקסלר להתמחות בכירורגיה כללית, במחלקתו של הפרופ' שלמה זאב טבע. בסיום ההתמחות בכירורגיה, וקסלר נסע ללונדון לבית החולים לילדים ב-Great Ormond Street שם התמחה בכירורגית ילדים אצל פרופ' וילקנסון. עם שובו לבית החולים קפלן, המשיך לעסוק בכירורגיה כללית, והיה בין מניחי היסודות לכירורגית ילדים בישראל. תחום נוסף בו עסק וקסלר הוא גילוי מוקדם וטיפול כירורגי של סרטן השד. וקסלר פיתח בבית החולים קפלן ובישובים בסביבה מערכת של מרפאות לבדיקת שד שפעלו במשך שנים.

הוא המשיך בשירות מילואים פעיל במשך כל השנים, עד לשחרורו בדרגת רב-סרן בגיל חמישים. בשנת 1973 התמנה וקסלר לנהל את מחלקה כירורגית א' בבית החולים קפלן.

וקסלר זכה מספר פעמים בציון של "מרצה מצטיין" מטעם בית ספר לרפואה של האוניברסיטה העברית בירושלים.

וקסלר נפטר באפריל 1993.

==לקריאה נוספת==
* [https://www.ima.org.il/Memorial/ViewProfile.aspx?pId=51 ד"ר אורי וקסלר] - אתר הר"י, ההסתדרות הרפואית בישראל

== הערות שוליים ==

קטגוריה:בוגרי תיכון עירוני א' (תל אביב)
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:כירורגים ישראלים
קטגוריה:מנתחי ילדים ישראלים
קטגוריה:סגל מרכז רפואי קפלן
קטגוריה:לוחמי ההגנה
קטגוריה:רופאים צבאיים ישראלים
קטגוריה:אנשי היישוב ילידי הארץ
קטגוריה:אישים הקבורים ברחובות
קטגוריה:ישראלים שנולדו ב-1931
קטגוריה:ישראלים שנפטרו ב-1993
Bulletin de l'Alliance Israélite Universelle

עטיפת הבטאון.
Bulletin de l'Alliance Israélite Universelle ("ידיעון כל ישראל חברים") היה ביטאון בשפה הצרפתית של חברת "כל ישראל חברים" (בראשי תיבות: "כי"ח", מכונה גם "אליאנס"), ארגון יהודי בין לאומי, שיצא בשנים 1860–1913.

"כל ישראל חברים" הוקם בשנת 1860 בפריז שבצרפת, ומייד בשנת הקמתו החל להוציא את הביטאון. הוא דגל באמנציפציה ליהודים ופעל למען הגנה על זכויותיהם של יהודים ברחבי העולם. עיקר פעילותו של הארגון ברשת בתי ספר שהחל להקים מיד לאחר ייסודו, ובהם הנחילו מחנכיו את יסודות התרבות המערבית.

הביטאון היה מפיצן הרשמי של דעות אנשי האליאנס, וחולק לאלפי חברי הארגון בעולם. הוא כולל דוחות (בין השאר, דוחות על הוצאות והכנסות הארגון) ופרוטוקולים שונים על פעילות החברה במהלך השנים; התכתבויות ותכתובות עם קהילות יהודיות בעולם ועם בעלי תפקידים פוליטיים ודיפלומטיים במדינות רבות; וסקירות על מצב יהודים במקומות שונים בעולם וכן סקירות נוספות בנושאים שהעסיקו את דעת הקהל היהודית באותן שנים. המידע הרב שבעיתונים שימש במהלך השנים חוקרים רבים במחקריהם, והוא מקור בעל חשיבות להבנת חיי הקהילה היהודית במחצית השנייה של המאה ה-19 ובתחילתה של המאה העשרים.

סך הכל יצאו שלושים ושמונה גיליונות של ביטאון זה. הוא יצא לאור בפעם האחרונה ב-1 בינואר 1913, ערב מלחמת העולם הראשונה. מספר שנים לאחר שנסתיימה המלחמה, בשנת 1921, החל ארגון "כל ישראל חברים" להוציא ביטאון חדש, בשם "Paix et Droit".

==קישורים חיצוניים==
* [http://web.nli.org.il/sites/JPress/Hebrew/Pages/Bulletin-de-lAlliance-Israelite-Universelle.aspx אודות "Bulletin de l'Alliance Israélite Universelle"] באתר עיתונות יהודית היסטורית של הספרייה הלאומית ואוניברסיטת תל אביב (כולל [http://jpress.org.il/Olive/APA/NLI_heb/?action=tab&tab=browse&pub=BUL אפשרות לצפייה בעיתוני העבר])
*גיליונות של הביטאון באתר ארכיון האינטרנט:
**[https://archive.org/details/bub_gb_8FkpAAAAYAAJ גיליון משנת 1861]
**[https://archive.org/details/bulletindelalli00univgoog גיליון משנת 1907]

==הערות שוליים==

קטגוריה:כל ישראל חברים
קטגוריה:עיתונות יהודית
קטגוריה:צרפת: כתבי עת
מכון זכרון אהרן

מכון זכרון אהרן הוא מכון הוצאה לאור וההדרה, העוסק בספרות תורנית מגוונת מספרי מדרשי חז"ל, וכן בספרות הראשונים עד לספרות האחרונים.

== המכון ופעילותו ==
מכון זכרון אהרן נוסד בראשית שנות התש"ס, כאשר מטרתו הראשונית הייתה לצורך הדפסת והפצת ספרי הרב יונתן שטייף, כאשר מייסד המכון הוא נכדו, שייסד לצורך כך את המכון.

המכון אף עוסק בחקר והוצאת כתבי יד של גדולי הראשונים והאחרונים, עידוד מחקרים תורניים, והפצת פרסומים תורניים בנושאי הלכה ואגדה. בנוסף מנהל המכון מרכז מחקר ספרותי הלכתי בשם כולל אהל יונתן ובלומא, על שם הרב יונתן שטייף.

== תחומי עיסוק ==
סדרות שונות של ספרים יצאו לאור על ידי המכון, כמו סדרת ספרי שאלות ותשובות, ספרי הרב יהונתן אייבשיץ, ספרי הרב יעקב עמדין (היעב"ץ), ספרים אקטואליים.

המכון ידוע בעיקר בהוצאתם לאור של סדרת ספרי המדרשים, כדוגמת מכילתא דרשב"י, מכילתא דרבי ישמעאל, סדר עולם, מדרש תנחומא, פרקי דרבי אליעזר, עם פרשנים רבים, ועוד למעלה מארבעים כרכי מדרשים שונים.

ספרי המכון נערכים בתוספת הערות עדכניות, ציונים וכדומה, כפי הנהוג במכונים התורניים כיום.

== ראשי המכון ==
יו"ר המכון ומייסדו הוא הרב יהונתן בלייער, תושב ניו יורק.

המכון הוקם בראשיתו בערך בשנת תשס"ג, למען הפצת ספרי הרב יונתן שטייף, זקנו של הרב בלייער. בין ספריו: ספר מצוות השם, שו"ת מהר"י שטייף, ספר חדשים גם ישנים, ועוד. לאחר מכן התרחב המכון לספרים נוספים, ונכון ל-2019 מונה המכון מאות ספרים, ביניהם כמעט כל המדרשים הקיימים.
== קישורים חיצוניים ==
* 
* [https://www.virtualgeula.com/publisher-catalogs/zikaron-aharon/ סקירת המכון זכרון אהרן], באתר virtual geula
* [http://forum.otzar.org/viewtopic.php?f=7&t=4652 "זיכרון אהרן" דפוס או מכון לעריכה?] דיון בפורום אוצר החכמה על המכון ואיכות ספריו
* [https://oraytabooks.com/ אורייתא], אתר ההפצה של המכון
* 

קטגוריה:מכוני מחקר תורניים
קטגוריה:הוצאות ספרים בישראל: ארון הספרים היהודי
אנדרואיד פרויו

אנדרואיד "פרויו" הוא שם קוד של מערכת ההפעלה לניידים, אנדרואיד שפותחה על ידי גוגל, הכולל את הגרסאות בין 2.2 ל-2.2.3. גרסאות אלו אינן נתמכות עוד. הוא נחשף ב-20 במאי 2010, במהלך כנס Google I/O בשנת 2010.

אחד השינויים הבולטים בהשקת "פרויו" היה פונקציונליות נקודה חמה על ידי כבל USB או באופן אלחוטי. שינויים אחרים כוללים תמיכה לשירות ההודעות אנדרואיד ענן למכשיר (C2DM), המאפשר דחיפת הודעות, שיפור נוסף במהירות האפליקציות, שיושם באמצעות קומפילציית JIT ויישומים המוצגים בתוך אפליקציות, כגון באנרים בראש המסך.

בשנת 2015 התברר שמערכת חשופה לבאג מסוג "Stagefright" ובהמשך פותח טלאי תוכנה מתאים.

על פי הסטטיסטיקה שהוציאה גוגל ב-9 בינואר 2016, עולה כי פחות מ-0.1% מכלל מכשירי האנדרואיד הניגשים ל-Google Play מריצים פרויו, מה שאומר למעשה, כי גרסה זו אינה בשימוש.

== תכונות ==
תכונות חדשות שהוצגו על ידי "פרויו" כוללות:
* אופטימיזציות של מהירות, זיכרון וביצועים.
* שיפור נוסף במהירות האפליקציות, שיושם באמצעות קומפילציית JIT
* שילוב של מנוע ה-V8 JavaScript של כרום לתוך אפליקציית הדפדפן.
* תמיכה לשירות ההודעות אנדרואיד ענן למכשיר (C2DM), המאפשר דחיפת הודעות.
* שיפור התמיכה ב-Microsoft Exchange, כולל מדיניות אבטחה, גילוי אוטומטי, חיפוש ברשימת כתובות גלובלית (GAL), סינכרון לוח שנה ומחיקה מרחוק.
* שיפור מאתחל האפליקציות עם קיצורי דרך ליישומים בטלפון ובדפדפן.
* פונקציונליות נקודה חמה באמצעות כבל USB או באלחוט.
* אפשרות לבטל גישה לנתונים ברשת ניידת.
* אפליקציית חנות מעודכנת עם תכונת עדכון אוטומטי.
* החלפה מהירה בין מספר מקלדות בשפות שונות ובין המילונים שלהם.
* תמיכת בלוטות'  לרכב ולתחנת עגינה שולחנית.
* תמיכה בסיסמאות מספריות ואלפאנומריות.
* תמיכה בשדה העלאת קובץ בתוך יישום הדפדפן.
* הצגת כל המסגרות של GIF מונפש בדפדפן במקום רק את המסגרת הראשונה בלבד.
* תמיכה בהתקנת יישומים לזיכרון להרחבה.
* תמיכה באדובי פלאש, שהוסרה מאוחר יותר ב-2.2.3
* תמיכה בתצוגת PPI גבוה (עד 320 ppi), כגון מסכי ארבעה אינץ' 720p.
* הציג סיומת הקבצים .asec.
* הגלריה מאפשרת למשתמשים להציג תמונות מרובות באמצעות מחוות זום.
* הוספת מפרש JavaScript בצורה של VB 4, שהוסרה מאוחר יותר ב-2.2.3

==קישורים חיצוניים==

* 

== הערות שוליים ==

קטגוריה:אנדרואיד